Daily View – (P.M.) – บล.กสิกรไทย
Daily View - (P.M.) - บล.กสิกรไทย
23 มิ.ย. 2559

เดินเกมกลยุทธ์บ่าย
สรุปภาวะตลาดเช้า
– SET Index ปรับลดลง 1.23 จุด (-0.09%) ปิดภาคเช้าที่ 1,423.45 จุด ด้วยมูลค่าการซื้อขาย 19,961.97 ลบ.
– Most Positive Impact: U (0.59 จุด) CPALL (0.47 จุด) CPN (0.35 จุด)
– Most Negative Impact: SCC (-0.50 จุด) CPF (-0.41 จุด) ADVANC (-0.31 จุด)
 
แนวโน้มตลาดบ่าย
– ช่วงเช้าวันนี้ SET Index แกว่งตัวอยู่ในกรอบแคบ 1418-1427 สอดคล้องกัตลาดในภูมิภาคเอเชีย ซึ่งส่วนใหญ่แกว่งอยู่ระหว่า -0.5% ถึง +0.5% ทั้งนี้ SET Index มีมูลค่าการซื้อขายที่ต่ำกว่าค่าเฉลี่ยเดือนมิถุนายน ที่ 2.2 หมื่นล้านบาท ซึ่งสะท้อนว่านักลงทุนชะลอการลงทุนเพื่อดูผลการลงประชามติของอังกฤษในวันนี้
– มีการขายทำกำไรในบางในกลุ่มที่ขึ้นมาก่อนหน้านี้ ได้แก่ กลุ่มอาหาร วัสดุก่อสร้าง และ ICT แต่ก็เห็นการเข้าซื้อสะสมของหุ้นในกลุ่ม สายการบิน ค้าปลีก และธนาคารพาณิชย์ ฝ่ายวิจัยมองว่าเป็นการชะลอการลงทุนเพื่อหลีกเลี่ยงความเสี่ยงจากผลการลงประชามติของอังกฤษในวันนี้
– เป็นไปได้ว่าตลาดกำลังให้น้ำหนักว่าอังกฤษจะยังคงอยู่ในสหภาพยุโรปต่อไป โดยดูได้จากค่าเงินปอนด์และค่าเงินยูโรที่อยู่ในโทนแข็งค่า และการขายสินทรัพย์ปลอดภัย ทองคำ พันธบัตร โดยวันนี้จะมีการเริ่มเปิดลงประชามติในเวลา 7.00 น. ของอังกฤษ (13.00 น. เวลาไทย) ปิดโหวต 22.00 น. เวลาอังกฤษ (4.00 น. วันที่ 24 มิ.ย.59 เวลาไทย) และใช้เวลาในการนับประมาณ 5-6 ชม. ซึ่งน่าจะทราบผลประมาณ 9 – 10.00 น. วันที่ 24 มิ.ย.59 ตามเวลาไทย
– ฝ่ายวิจัยประเมินว่าในช่วงบ่าย SET Index จะยังคงซึมต่อลงเล็กน้อย แนะนำเก็งกำไรระยะสั้นสำหรับหุ้นที่ได้ประโยชน์จากมาตรการภาครัฐเพื่อช่วยเหลือเกษตรกร ROBINS GLOBAL GL TK นอกนั้นยังเป็นกลยุทธ์เน้นกลุ่ม Domestic play
– หุ้นแนะนำ: HMPRO BEAUTY CK BLA
– หุ้นเก็งกำไรระยะสั้น: AJD เป้าหมายระยะสั้น 1.42 บาท ตัดขาดทุน 1.25 บาท
 
Alternative Trading:
– SET50 Futures : สถานะ Long  908 จุด ตัดขาดทุนไปแล้วที่ 904 จุด วันนี้ให้พักการลงทุนเพื่อรอดูการทดสอบ  898.4 จุด
– HMPROM16 : ได้ของแล้วที่ 9.65 บาทถือต่อลุ้นไปขายทำกำไรที่ 10.10 บาท
– PTTE11P1610A : ได้ของแล้วที่ 0.36 บาท ถือเพื่อรอขายที่ 0.53 บาท และตัดขาดทุน0.30 บาท